En elev av Bruff var major Per Øvrebø. Han valgte en annen vei enn Bruff, og startet som skriftgransker med privat praksis. Han var også Norges første heltids skriftgransker. I mange år fikk han alle oppdragene som politiet ønsket å få vurdert, samtidig som han også arbeidet for privatpersoner. Etter hvert ønsket Kripos å utdanne sine egne skriftgranskere, og kandidatene ble plukket ut etter test blant politifolk ved etaten, og lært opp av Per Øvrebø. Han skrev også en lærebok i skriftgransking som kom ut i 1943, den eneste i sitt slag i Norge.